Inhalovanie v tehotenstve - ambrobene
Dobrý deň,

som v treťom trimestri a chytili sme chrípku.Držia nás horúčky a mňa aj kašeľ. 
Zo začiatku bol suchý ale teraz to prechádza do vlhkého no nie a nie vykašľať.Počujem to tam, cítim to tam a nič. Kúpila som si  stop kašeľ od dr. Weiss. Prosím Vás môžem inhalovat Ambrobene?Ďakujem
Dobrý deň,
ďakujeme za Vašu otázku.
Ambrobene sirup, s účinnou zložkou ambroxol,  je určený na sekretolytickú liečbu akútnych a chronických bronchopulmonárnych ochorení, ktoré súvisia s poruchou tvorby hlienu a jeho transportu. Ambroxóliumchlorid prechádza placentárnou bariérou. V predklinických štúdiách sa nezistili priame ani nepriame škodlivé vplyvy na graviditu, embryonálny/ fetálny vývoj, priebeh pôrodu alebo postnatálny vývoj. Rozsiahle klinické pozorovania po 28. týždni gravidity nepreukázali žiadne škodlivé účinky na plod. Napriek tomu sa musia dodržiavať bežné opatrenia týkajúce sa užívania liekov v gravidite. Užívanie lieku Ambrobene 7,5 mg/ml, najmä počas prvého trimestra, sa neodporúča.
Nakoľko informácie ohľadne bezpčenosti užívanie lieku Ambrobene v tretom trimestri tehotenstva nie sú jednoznačné, odporúčam Vám poradiť sa so svojím gynekológom.
Prajem pekný zvyšok dňa.
S pozdravom,
PharmDr. Anna Pacalajová